João N'Tyamba
João Baptista N'Tyamba (Lubango, 20. ožujka 1968.) je angolski atleričar, specijaliziran za utrke na dugim prugama. N'Tyamba je nacionalni rekorder na 800, 1,000, 1,500, 3,000 i 10,000 metara te u polumaratonu i maratonu. 

N'Tyamba je karijeru započeo kao srednjeprugaš, predstavljajući Angolu na Olimpijskim igrama 1988. u Seoulu na 800 metara; osvojio je 56. mjesto u kvalifikacijama, što nije bilo dovoljno za finale. Na Svjetskom prvenstvu 1991. u Tokiju utrkivao se na 1,500 metara, što je disciplina u kojoj se natjecao i na Olimpijskim igrama 1992. i 1996. godine. Ni na ovim natjecanjima nije se uspio plasirati u finale. 

Ipak, N'Tyamba se, počevši sa Svjetskim prvenstvom 1997. u Ateni, prebacio na duge pruge, isprva na 10,000 metara, a kasnije i na maraton. U toj je disciplini nastupao i na Olimpijskim igrama 2000., 2004. i 2008. godine. Najbolji uspjeh, 17. mjesto, ostvario je u Sydneyju 2000. godine. Nastupom na Olimpijadi u Pekingu 2008., N'Tyamba je postao prvi muški atletičar koji je nastupio na čak šest Olimpijskih igara, pridruživši se tako skupini od četiri atletičarke s tim rekordom.

Nedugo zatim, povukao se iz aktivnog sporta. 

Angolski sportisti
Olimpijci na Ljetnjim olimpijskim igrama 1996.
Olimpijci na Ljetnjim olimpijskim igrama 2000.
Olimpijci na Ljetnjim olimpijskim igrama 2004.
Olimpijci na Ljetnjim olimpijskim igrama 2008.
Srednjeprugaši
Maratonci